Andrés Rivera

Andrés RIVERA, fakte Marcos Ribak (n. la 12-an de decembro 1928 en Bonaero ; m. la 23-an de decembro 2016 en Córdoba) estis argentina ĵurnalisto kaj verkisto. 

 Vivo 
Andrés Rivera estas la pseŭdonimo de Marcos Ribak. Li devenis de enmigrinta familio, liaj gepatroj elmigris el la tiama Rusia Imperio, fuĝante de la milito kaj pogromoj, lia patrino nomiĝis Zulema Schatz, naskiĝis en Ĥmelnickijo, Ukrainio, kaj loĝis en Proskurov, okcidenta Ukrainio, lia patro nomiĝis Moisés (Moseo) Rybak,  kio en la pola signifas "fiŝkaptisto", tial lia pseŭdonimo "Rivera", ofta hispana nomo por iu, kiu loĝas proksime de akvo (hispane: rivera, diminutivo de rio, rivero aŭ rivereto).

Post la fino de la lernejo, li laboris dum kelka tempo kiel fabrikisto. Liaj unuaj literaturaj provoj datiĝas de tiu ĉi periodo.

Poste, Rivera fariĝis sendependa kontribuanto al diversaj revuoj kaj ĵurnaloj. Inter 1953 kaj 1957, li laboris kiel redaktoro por la revuo Plática. Tra la jaroj, li ankaŭ kreis sendependan literaturan verkaron. Dum Rivera iom post iom plifirmigis sian sukceson kiel verkisto, li forlasis sian profesion kaj dediĉis sin nur al verkado.

 Verkaro 

 El precio (1957)
 Los que no mueren (1959)
 Sol de sábado (1962)
 Cita (1965)
 Ajuste de cuentas (1972)
 Nada que perder (1982)
 Una lectura de la historia (1982)
 En esta dulce tierra (1984)
 La revolución es un sueño eterno (1987)
 Los vencedores no dudan (1989)
 El amigo de Baudelaire (1991)
 La sierva (1992)
 Mitteleuropa (1993)
 El verdugo en el umbral (1994)
 El farmer (1996)
 La lenta velocidad del coraje (1998)
 El profundo sur (1999)
 Tierra de exilio (2000)
 Hay que matar (2001)
 El manco Paz (2003)
 Cría de asesinos (2004)
 Esto por ahora (2005)

 Referencoj 

Kategorio:Judaj verkistoj
Kategorio:Argentinaj verkistoj